text: Spærret inde i ulykkesbil i to timer
  04 september 2012 kl. 11.29
  En bilist kørte i nat galt i en soloulykke på Sønderborg-motorvejen. Redderne arbejdede i to timer med at få manden ud.
  Ulykken skete kvart over fire i morges.
  Bilisten har angiveligt kørt stærkt. Ulykken skete tæt ved afkørslen til Gråsten i den østgående retning.
  Bilen ramte først autoværnet autoværnet i midten af motorvejen, hvorefter bilen kilede sig fast i det andet autoværn.
  Motorvejen var lukket i to timer, mens redderne fik bilisten ud.
  Han er kvæstet, men ikke i livsfare.
  